da da da da da da da da da da
Søg støtte til skolekunst LB Foreningen
I november sender vi breve til alle folkeskoler i Storkøbenhavn og Nordsjælland med en opfordring til at søge puljen.
Kunst er af afgørende betydning for det danske samfund – den ryster vores vanetænkning, åbner døre, prøver grænser af og lægger det fundament, der gør os åbne for erfaringer ud over dem, vi umiddelbart selv oplever.
Derfor giver LB Foreningen hvert år op til 3 x 100.000 kroner til skolekunst-projekter, der inddrager elever og samtidig skaber et varigt værk af kulturel og kunstnerisk værdi.
I 2017 er det folkeskoler i postnumrene 1000-3690, der kan få støtte. I november måned sender vi derfor breve til alle folkeskoler i Storkøbenhavn og Nordsjælland med en opfordring til at søge puljen.
For at komme i betragtning skal vi have jeres projektbeskrivelse og budget på bihv@lb.dk inden den 10. februar 2017.
Har I uddybende spørgsmål, er I meget velkomne til at kontakte Birgitte Hou-Vangsaae på tlf. 33 48 53 76
Vi glæder os til at høre fra jer!
Læs mere om LB Foreningens støtte til kunst og kultur